open-index/open-wikipedia-markdown huggingface dataset:
Pablo Francisco

**Pablo Ridson Francisco** (født 1974) er en amerikansk stand-up-komiker. Han er mest kjent for sine imitasjoner av kjente personer som Arnold Schwarzenegger, Keanu Reeves og mannen med stemmen på alle Hollywood-trailere (Don LaFontaine).

Han besøkte Norge for første gang høsten 2007, og hadde fem opptredener på Sentrum Scene i Oslo.

## Referanser


## Eksterne lenker
* 
* 
* Intervju på Energy
Mensbeger

**Menskopp** eller **mensbeger**, også kalt **kvinnekopp**, **damebeger** og annet, er en liten, myk gummikopp som blir plassert nederst i skjeden for å samle opp blod og utflod under menstruasjonen. Koppen danner en forsegling mot skjedeveggen og holder seg på plass ved hjelp av vakuum. Den må tømmes noen ganger i døgnet, og normalt sett vaskes den med vann ved tømming. 

Menskopp kan brukes av kvinner i alle aldre. Det lages i naturgummi, eller silikon for kvinner med lateksallergi.

## Bruk

Menskopper kan brukes av alle kvinner, også av dem som ikke har debutert seksuelt. De kan dessuten benyttes av dem som bruker spiral eller pessar, og under alle sportsaktiviteter, men ikke  under renselsen (blødningene og utfloden etter en fødsel).

En menskopp endrer ikke skjedens naturlige fuktbalanse og tørker ikke ut slimhinnene. Ingen har rapportert om klamhet, utbrudd av candidasopp i skjeden eller toksisk sjokksyndrom etter bruk.

 

## Se også
* Mensbind
* Tampong

## Eksterne lenker
* 
* menskopp.org 
* ''Det Nye'' om menskopper
Vannpolo under Sommer-OL 1928

**Vannpolo under Sommer-OL 1928** ble arrangert fra 4. til 11. august 1928 i Olympisch Zwemstadion i Amsterdam. 

Vannpolo var med for sjuende gang på det olympiske programmet i Sommer-OL 1928 i Amsterdam. Fjorten lag deltok i turneringen som ble spilt etter et modifisert Bergvall-system, hvor Tyskland og Ungarn møttes i finalen. Tyskland vant med 5-2 etter ekstraomganger og ble olympiske mestere i vannpolo.    

## Medaljefordeling

## Resultater

## Medaljevinnere

## Referanser


## Eksterne lenker
* Water Polo at the 1928 Summer Olympics hos olympedia.org
* The Bergvall system hos library.olympics.com
Ann-Iren Haugen

**Ann-Iren Haugen** (født 1965) er en tidligere håndballspiller som har spilt på lag som Gjerpen og Bækkelaget. Hun har arbeidet som politi og daglig leder.

Haugen har utdannelse fra blant annet Politihøyskolen og Norges idrettshøgskole, med en bachelorgrad i idrettsvitenskap. Hun har arbeidet ved ulike politidistrikter på Østlandet i ni år og har også hatt engasjementer som høgskolelærer, blant annet ved Politihøyskolen. Hun har som politi jobbet innen fagområdet profilering og identitet. Fra 2005 til 2012 var hun markedssjef i det interkommunale foretaket Vekst i Grenland, og fra 2012 til 2014 hadde hun stillingen som markeds- og bedriftsutvikler i ØPD Group. I august 2014 tiltrådte hun stillingen som daglig leder i Ungt Entreprenørskap Telemark.

På 1980- og 1990-tallet var hun en aktiv håndballspiller for blant annet Gjerpen, Lunner og Bækkelaget. Hun var med å ta sølv i europacupen (city cup) for Bækkelaget i 1994 og for Gjerpen i 1996. Hun har også flere serie- og cupmesterskap for nevnte klubber. Hun la opp i 1997.

I 1999 deltok hun i realityserien *[[Robinsonekspedisjonen]]*. Året etter var hun en av programlederne i TV3s *[[Etterlyst]]*.

## Referanser


## Eksterne lenker
* 
*
Tasiusaq (Nanortalik)

**Tasiusaq** er ei bygd i Nanortalik kommune, som er Grønlands sydligste kommune.

Bygda ligger ved Tasermiutfjorden (*Ketils Fjord* på dansk), og har ca. 68 innbyggere. Den har vært bebodd siden 1933. Det er flere nærliggende fåreholdsteder; Nalasut med ti innbyggere, Saputit med tre innbyggere og Nuugaarsuk med fire innbyggere.  

Skolen her heter Malakip atuarfia. Skolens leirskole ligger i Nuugaarsuk. 

## Eksterne lenker
*
Stuping under Sommer-OL 1928

**Stuping under Sommer-OL 1928** ble arrangert fra 6. til 11. august 1928 i Olympisch Zwemstadion i Amsterdam. 

Stuping var med på OL-programmet for sjette gang i Sommer-OL 1928 i Amsterdam. 61 utøvere fra 17 nasjoner konkurrerte i fire øvelser, to for menn og to for kvinner. De amerikanske deltakerne dominerte konkurransen, de vant ni av tolv medaljer og alle fire gullmedaljene. Pete Desjardins vant to gullmedaljer.

Utøvernes plasseringer ble bestemt etter hvor mange dommere som hadde rangert hver enkelt utøver høyere enn neste utøver, ikke etter høyeste poengsum eller plassiffer. Det eneste tilfellet der dette direkte påvirket tildelingen av medaljer var i tårnstup for menn, hvor Farid Simaika på 2.-plass fikk høyere poengsum enn gullmedaljevinneren Pete Desjardins.

## Medaljefordeling

## Resultater
### Menn
#### Sviktstup 1 og 3 meter

#### Tårnstup 5 og 10 meter

### Kvinner
#### Sviktstup 1 og 3 meter

#### Tårnstup 5 og 10 meter

## Referanser

## Eksterne lenker
* Diving at the 1928 Summer Olympics hos olympedia.org
Kollektivisering

**Kollektivisering** betegner sammenslåing av gårdsbruk og andre typer virksomhet til kollektive eller statlige virksomheter. I kommunistiske land som det tidligere Sovjetunionen og Folkerepublikken Kina ble kollektivisering gjennomført med tvang, og førte til at millioner av mennesker mistet livet.

Den første kolkosen, som kollektivbrukene i Sovjetunionen ble kalt, startet etter at Josef Stalin lanserte den første femårsplanen i 1928. Fordi de baltiske landene ikke ble kommunistiske sovjetrepublikker før i 1940, unngikk de den første kollektiviseringsbølgen. Ikke desto mindre ble kollektiviseringen gjennomført på 1940-tallet, hvilket førte til sterk motstand blant mange småbrukere.

Stalins plan om en rask industrialisering av Sovjetunionen, basert på tvungen kollektivisering av jordbruket, begynte for alvor i starten av 1930. Den bestod av et angrep på kulakkene, som Stalin utpekte som «utbyttere» fordi de hadde noen kyr og råd til å lønne en dreng. Ofte ble de deportert til Sibir mens staten overtok jorden deres. De gjenværende bøndene ble satt i arbeid i de nye regjeringskontrollerte kollektivbrukene. Så upopulære var disse tiltakene at mange bønder heller drepte sin husdyr og knuste jordbruksredskapene enn å få dem kollektivisert. I løpet av de to første månedene av 1930 var så mange som 14 millioner kyr slaktet, noe som førte til billig kjøtt og mangel på trekkdyr. I 1934 var antall kveg i Sovjetunionen halvert i forhold til 1928.

## Referanser


## Se også
* Kolkos 
* Holodomor
David B.

**David B.**, egentlig **Pierre-François Beauchard** (født 1959) er en fransk tegneseriekunstner. Han var en av grunnleggerne av forlaget L'Assioacion og en sentral figur i den såkalte nye franske bølgen på nittitallet. 

Hovedverk: *Epileptic* (*Epileptisk*, norsk utgave, 2007, No Comprendo Press) en selvbiografisk tegneserieroman om David B.s oppvekst. Broren hans lider av epilepsi og det setter preg på familien og ikke minst hvordan David B. utvikler seg til å bli kunstner.

## Referanser
Howard Kippenberger

**Howard Karl «Kip» Kippenberger** (født 28. januar 1897, død 5. mai 1957) var en newzealandsk soldat og kommandant under både den første og andre verdenskrig under blant annet de alliertes invasjon av Italia. han endte sin karriere som generalmajor.

Kippenberger ble utnevnt til *Knight Commander* av Order of the British Empire og *Companion* av Order of the Bath, og ble tildelt Distinguished Service Order og Efficiency Decoration. Gjennom utnevnelsen til nest øverste grad i Order of the British Empire ble Kippenberger opphøyet i ridderstanden og fikk rett til å føre tiltaleformen *Sir* foran sitt navn.

## Referanser
Lucky imaging

**Lucky imaging** er en fototeknikk brukt for å fotografere astronomiske objekt ved å benytte et hurtig kamera med kort eksponeringstid (under 100&nbsp;ms eller mindre) slik at endringene i Jordens atmosfære er minimal under eksponeringen. Fra disse bildene, velges de som er minst påvirket av atmosfæren (typisk rundt 10&nbsp;%) og kombineres i et enkelt bilde. Teknikken (engelsk *shift-and-add*) oppnår en mye høyere oppløsning enn et enkelt bilde med høyere eksponering.


Fil:zboo lucky image 1pc.png|Zeta Bootis-bilde med Nordic Optical Telescope den 13. mai 2000 ved hjelp av lucky imaging-metoden.
Fil:Zeta bootis short exposure.png|Typisk hurtig eksponeringsbilde av en stjerne.


## Eksterne lenker
* Amatør-lucky imaging 
* Cambridge University Institute of Astronomy lucky imaging-nettside 
* Tidenes klareste rombilder? i Teknisk Ukeblad
Busse

En eller ei **busse** (**busseskip**) var et langskip med stor lasteevne og et stort mannskap. Skipene ble bygget på slutten av vikingtiden og et stykke inn i middelalderen. Skipstypen ble brukt som krigsskip, og formen skulle gi overlegenhet i strid med andre.

Ordet «Busse» kom av det latinske ordet *bucia*, stort bredt skip med fast dekk som ble beskrevet som «høybordet som på et havskip». Etter hvert blir navnet ikke bare brukt om hærskip, men blir mer og mer synonymt med storskip, senere mest om store transport- eller handelsskip. Disse bussene, som ble benyttet som handelsskip i 1200-tallet og inn i 1300-tallet, var rommelige skip med store tverrbjelker. Et slikt er Bryggeskipet funnet på Bryggen i Bergen fra 1248 av et skip som var hugd opp og lagt ned som fyllingsmateriale etter en bybrann på Bryggen.

## Bussene i historien
* Ormen Lange ved år 1000
* Tore Hunds langskips-busse ved år 1025
* Harald Hardrådes busseskip på 35 rom ved år 1062 
* Øystein Magnussons drageskip ved år 1122, (trolig «Bøkesuden»)
* Bryggeskipet funnet på Bryggen i Bergen fra 1248
* «Grandebussa» og «Vadabussa» som på begynnelsen av 1300-tallet drev frakt mellom Trøndelag og England.

## Referanser


## Litteratur
* 

## Eksterne lenker
*
* Skipstyper i vikingtiden
SMS «Schlesien»

**SMS** «**Schlesien**» var et tysk slagskip av Deutschland-klassen. Hun var et av tre slagskip Tyskland fikk beholde etter Versaillesfreden og ble brukt som treningsskip. Hun deltok i felttoget i Polen i 1939.

«Schlesien» var overveiende stasjonert i Østersjøen under krigen, og ble bl.a brukt som isbryter. I 1945 ble hun senket av sitt eget mannskap.
Edmund Randolph

**Edmund Jenings Randolph ** (født 10. august 1753, død 12. september 1813) var en amerikansk advokat, guvernør i Virginia, utenriksminister i USA, og USAs første justisminister.

## Biografi
Randolph ble født i Williamsburg, Virginia, og var av den innflytelsesrike Randolph-familien. Han ble utdannet ved College of William and Mary. Etter endt skolegang studerte han jus, med hjelp fra sin far John Randolph og sin onkel Peyton Randolph. I forbindelse med revolusjonen i 1775, sluttet Randolph seg til Den kontinentale armé som aide-de-camp for general George Washington.

Da Randolphs onkel, Peyton Randolph, døde i oktober 1775, vendte han tilbake til Virginia i forbindelse med arveoppgjøret. Mens han var der ble han valgt som representant til Virginia-kongressen. Han skulle bli ordfører i Williamsburg, og senere den første justisministeren i Amerikas forente stater.

Han giftet seg 29. august 1776 med Sara Elizabeth Nicholas, og sammen fikk de seks barn.

Randolph døde 12. september 1813 under et besøk hos sin venn, Nathaniel Burwell, i Millwood, Virginia.

## Referanser


## Eksterne lenker
* 
*
Eirik Berge

**Eirik Berge**  (født 29. mars 1976) er en norsk musiker. Han er pianist, komponist og arrangør. 

Som komponist og arrangør har han medvirket på flere skandinaviske plater, konserter, tvproduksjoner, filmer og teateroppsetninger. Hans arrangementer er blitt spilt av internasjonale ensembler.

Eirik Berge ble valgt som komponist til å skrive Overture i anledning HM Dronning Margrethe II av Danmarks abdisering i januar 2024.  

Han har også gjennom flere år vært engasjert av Det Norske Kongehus. 

I 2021 ble han engasjert som hovedlærer på filmmusikklinje ved Solborg Folkehøgskole i Stavanger.

## Utdannelse
Berge er utdannet komponist og arrangør fra Berklee College of Music i Boston, USA.

## Referanser


## Eksterne lenker
* Hjemmeside
Limassol

**Limassol** (gresk: *Λεμεσός*, *Lemesos*; tyrkisk: *Limasol*) er en by på den sørlige kysten av Kypros og hovedstad i distriktet med samme navn. Limassol er det nest største byområdet på Kypros etter Nikosia, og per 2011 med en urban befolkning på 183 658 og en storbybefolkning på 239 842.

Byen har den største handelshavnen i Middelhavet, og har etter hvert blitt den viktigste turistbyen på øya. Limassol har en lang kulturell tradisjon med mange museer og arkeologiske utgravninger. Utviklingen av turisme i Limassol begynte etter 1974 da Famagusta og Kyrenia, de viktigste turiststedene på Kypros, ble okkupert i den tyrkiske invasjonen av Kypros. Limassol har mange strender, egnet for soling og bading. En badestrand med alle nødvendige fasiliteter, levert av Kypros turistorganisasjon (CTO), er i drift i byen Limassol, i Dasoudi-området. Limassol trekker til seg mange turister om sommeren, og har flere luksushoteller og leiligheter.

Limassol ble bygget mellom de to antikke byene Amathus og Kourion, og i perioden da byen var en del av Østromerriket ble den kalt Neapolis («ny by»). Turistruten i Limassol går østover langs kysten til Amathus. Vest for byen ligger Akrotiri, en britiskstyrt militærbase.

## Referanser


## Eksterne lenker

*Limassol offisiell informasjon
*Limassol Municipality
Canning Town

**Canning Town** er et område innenfor distriktet West Ham i bydelen Newham i det østlige London. Det ligger i et tidligere havneområde på nordsiden av Themsen. Det er lokalisert i området til de tidligere bryggene Royal Docks på nordsiden av elven Themsen.

Mens andre områder i nærheten har vært gjennom byfornyelse, er Canning Town fortsatt blant de fattigste områder i Storbritannia, hvor mange av de som bor her er preget av lav utdannelse, fattig dom og dårlig helse. På begynnelsen av 2000-tallet har det kommet i gang et omfattende arbeid for å forbedre forholdene i området, som tilhører den vestlige delen av sonen Thames Gateway. Prosjektet omfatter blant annet riving av eldre hus og bygging av  ny hjem, opprettelse av nye arbeidsplasser og to forbedrede bysenter. Åpning av offentlige tilbud som bibliotek og helsesenter og forbedring av grunnskoletilbudet. Prosjektet, beregnet til 3,7 milliarder pund, har som mål å endre området fysisk, sosialt og økonomisk.

## Historie
Før 1800-tallet var området kun myrer og våtområder, og kun tilgjengelig via båt eller tollbru. I 18809 vedtok parlamentet bygging av vei og i 1810 ble det bygget en jernbro over elven Lee. Åpningen av Royal Victoria Dock, den største av bryggene innenfor Royal Docks i 1855, økte utviklingen av området, skapte arbeidsplasser og behov for boliger for arbeiderne og deres familier. De nye boligområdene manglet tilgang på vann og hadde ikke kloakk, noe som førte til spredning av dødelige sykdommer kolera og kopper. De dårlige sysselsettingsforholdene ved bryggene førte til fattigdom og usle boforhold for mange av innbyggerne. Charles Dickens skrev om detaljert om forholdene i 1857.

Navnet for området er av ny dato. Bosetningen ble opprinnelig kalt for Hallsville og tok antagelig sitt moderne navn fra George Canning, kortvarig statsminister i 1827 eller fra hans sønn, Charles Canning, den første visekonge av India fra 1858 og til hans død i 1862.

## Transport

Canning Town stasjon betjener både Jubilee-linjen og Docklands Light Railway, samt at det er en stor bussterminal der.

## Referanser


## Eksterne lenker

*Canning Town: A deprived residential area with plans for regeneration
*Canning Town regeneration
Custom House (London)

**Custom House** er et område i bydelen Newham i østlige London. Stedet, som ligger mellom Canning Town og Beckton, har navn etter tollbygningen ved Royal Victoria Dock. Bryggene er i dag preget av fritidsaktiviteter, men var dominert av industri fra 1855 og fram til 1940-tallet, og ble stengt i 1980. Området var beryktet for slum og fattigdom, og bortimot hele området ble erstattet etter den andre verdenskrig.

## Transport
Custom House stasjon betjener Docklands Light Railway og London Overgrounds North London-linje. 

## Referanser
Pseudopontia

***Pseudopontia*** er eneste slekt i gruppen **Pseudopontiinae** og hører til blant hvitvingene. Tidligere var det bare kjent én art, *[[Pseudopontia paradoxa]]*, men i 2011 ble det beskrevet tre nye arter, samt at en underart fikk status som god art. De finnes i tropiske deler av Sentral- og Vest-Afrika, i Sierra Leone, Kamerun, Kongo, Angola, Uganda, Zaire og nordvest i Zambia.

## Utseende
*Pseudopontia*-artene er litt uvanlig utseende dagsommerfugler med en svært spinkel kroppsbygning. Vingene er store, brede og ensfarget gulhvite. Antennene er ganske korte og mangler antenneklubbe, dette er meget uvanlig for dagsommerfugler.

## Systematisk inndeling
Pseudopontiinae regnes som en søstergruppe til de andre hvitvingene. Men slektskapet er ennå ikke helt avklart. Noen entomologer har plassert den som en delgruppe av Dismorphiinae.

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie **hvitvinger** (Pieridae) 
**** delgruppe Pseudopontiinae – ikke i Norge
***** slekten *Pseudopontia* Plötz, 1870
****** *[[Pseudopontia paradoxa]]* (R. Felder, 1869)
****** *[[Pseudopontia australis]]* Dixey, 1923
****** *[[Pseudopontia gola]]* Safian & Mitter, 2011
****** *[[Pseudopontia mabira]]* Mitter & Collins, 2011
****** *[[Pseudopontia zambezi]]* Mitter & DePrins, 2011

## Referanser


## Litteratur
* Braby, M. F. 2005. *Provisional checklist of genera of the Pieridae (Lepidoptera: Papilionidae).* Zootaxa 832:1–16.
* Braby, M., R. Vila, and N. E. Pierce. 2006. *Molecular phylogeny and systematics of the Pieridae (Lepidoptera: Papilionoidea): higher classification and biogeography.* Zoological Journal of the Linnean Society 147(2):239-275.
* Brower, Andrew V. Z. 2006. html *Pseudopontiinae, Pseudopontia Plötz 1870. Pseudopontia paradoxa (C. Felder & R. Felder 1869).* in The Tree of Life Web Project, http://tolweb.org/ 
* Brower, Andrew V. Z. 2011. html *Pseudopontiinae Reuter 1896. Pseudopontia Plötz 1870. the Frail Whites, or Ghosts.* in The Tree of Life Web Project, http://tolweb.org/
* Dixey, F.A. 1923. *Pseudopontia paradoxa: its affinities, mimetic relations, and geographical races.* Proceedings of the Entomological Society (London), lxi–lxvii + plate B.
* Felder, R. 1869. *[no title].* Petites Nouvelles Entomologiques, 1, 30–31.
* Felder, R. 1870. *Gonophlebia (Globiceps), Paradoxa (Felder).* Petites Nouvelles Entomologiques, 1, 95.
* Larsen, T. B. 2005 *Butterflies of West Africa.* Stenstrup, Denmark: Apollo Books.
* Mitter, K.T., Larsen, T.B., de Prins, W., de Prins, J., Collins, S., Vande Weghe, G., Sáfián, S., Zakharov, E.V., Hawthorne, D.J., Kawahara, A.Y.,Regier, J.C. 2011. *The butterfly subfamily Pseudopontiinae is not monobasic: marked genetic diversity and morphology reveal three new species of Pseudopontia (Lepidoptera: Pieridae).* Syst. Entomol. 36: 139-163. DOI: 10.1111/j.1365-3113.2010.00549.x
* Plötz, C. 1870. *Pseudopontia Calabarica n. gen. et n. sp.* Stettiner Entomologischer Zeitung, 31, 348–349, 1 pl.
## Eksterne lenker
*
Dismorphiinae

* *[[Leptidea]]* 
* *[[Pseudopieris]]* 
* *[[Dismorphia]]* 
* *[[Enantia]]* 
* *[[Lieinix]]* 
* *[[Patia]]*
* *[[Moschoneura]]*

**Dismorphiinae** er en delgruppe av hvitvingene. De fleste artene finnes i Sør-Amerika. En slekt finnes i Nord-Amerika.  Bare slekten *[[Leptidea]]* er representert i Europa (den palearktiske sone).

## Utseende
Dismorphiinae er en gruppe med stort sett hvite sommerfugler, enkelte av de søramerikanske *[[Dismorphia]]*-artene er imidlertid ganske fargerike. De er spinkle og har tynne vinger. 

Alle artene i denne delgruppen har det fellestrekk at alle radialårene (R) i framvingen, går ut fra (starter på) samme sted. Ingen av radialårene har forgreininger. Antennene har tre rekker med lengefrårer.

## Levevis
Flukten er langsom og litt flagrende. Mange av de tropiske artene etterligner giftige sommerfugler i gruppene Heliconiini, Ithomiini og Acraeini.

## Systematisk inndeling med europeiske arter

Listen er satt opp alfabetisk etter det latinske navnet, både for delgrupper og arter. 

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie hvitvinger (Pieridae) 
**** delgruppe **Dismorphiinae**
***** slekt *[[Dismorphia]]* Hübner, 1816 – 29 arter, Neotropisk
***** slekt *[[Enantia]]* Hübner, 1819 – 9 arter, Neotropisk
***** slekt *[[Leptidea]]* Billberg, 1820 – 12 arter, eneste slekt i den palearktiske sone
****** *[[Leptidea duponcheli]]* (Staudinger 1871)
****** *[[Leptidea morsei]]* (Fenton 1882)
****** Skoghvitvinge – (*Leptidea sinapis* (Linnaeus, 1758) )
****** Enghvitvinge – (*Leptidea reali* Reissinger, 1989 )
***** slekt *[[Lieinix]]* Gray, 1832 – 6 arter, Neotropisk
***** *[[Moschoneura pinthous]]* (Linnaeus, 1758) – Neotropisk
***** slekt *[[Patia]]* Klots, 1933 – 3 arter, Amerika
***** slekt *[[Pseudopieris]]* Godman & Salvin, 1890 – 2 arter, Amerika

## Kilder
* Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
*  Dismorphiinae – http://www.nic.funet.fi/

## Litteratur
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8
## Eksterne lenker
*
Gulbeinugle

**Gulbeinugle** (*Margarobyas lawrencii*) er eneste art i slekten *Margarobyas* og inngår i uglefamilien (Strigidae).

## Biologi
Gulbeinugle finnes bare på Cuba. Dens naturlige habitat er subtropiske eller tropiske tørre skoger, men den lever også i fuktige lavlandsskoger og i områder som tidligere var skogkledde.

## Referanser


## Eksterne lenker
* 

* Gulbeinugle på owlpages.com
Elisa Røtterud

**Elisa Røtterud** (født 1979) er en norsk journalist og PR-konsulent som har befattet seg mest med mote og trend. Hun har også vært programleder på *[[TV3]]* og deltatt i to realityserier.

Røtterud har grunnfag og mellomfag i sosialantropologi ved Universitetet i Oslo og tok senere utdannelse som tekstforfatter ved Westerdals Oslo School of Arts, Communication and Technology. Fra 2005 har hun jobbet som mote- og trendjournalist i *[[Henne]]*, *[[Aftenposten]]*, *[[KK (ukeblad)|KK]]* og WHERE2GO. Fra 2008 til 2012 var hun redaktør for mote og trender i motemagasinet *[[Cosmopolitan (magasin)|Cosmopolitan]]*. Deretter PR-sjef for Høyer (2014–2015),  PR- og markedsansvarlig i Björn Borg (2015–2018) og daglig leder i Muzungu Style Røtterud (2018–).

I 1999 var hun yngste deltaker i første sesong av reality-TV-serien *[[Robinsonekspedisjonen]]*. Året etter var hun programleder for sjekkeprogrammet *[[Elisas univers]]* på TV3, og fra 2000 til 2001 medprogramleder i TV3s gameshow *[[Fangene på fortet]]*, sammen med Nils Ole Oftebro. Hun ledet også åpningsshowet til TV3s nye søsterkanal Viasat Plus, som startet sine sendinger våren 2000. I 2022 deltok hun i ''71 grader nord – team'', med Thomas Alsgaard på sitt lag.

## Referanser


## Eksterne lenker
*
Rakovica

**Rakovica** (serbisk: *Раковица*) er en av de 17 bykommunene i Beograd by. Kommunen hadde 99&nbsp;000 innbyggere i 2002.
Dirty Deeds Done Dirt Cheap (sang)

**«Dirty Deeds Done Dirt Cheap»** er en sang med hardrockbandet AC/DC, skrevet av bandmedlemmene Angus Young, Malcolm Young og Bon Scott. Sangen er åpningssporet på albumet med samme navn fra 1976, og kom dessuten ut på singel. Joan Jett ga ut en cover av låten på *[[The Hit List]]* (1990).

## Tekst
Angus Young bidro med tittelen til låten, som kom fra tegneserien *Beany and Cecil* hvor en av karakterene, Dishonest John, viste frem et visittkort med teksten: «Dirty Deeds Done Dirt Cheap. Holidays, Sundays, and Special Rates.»

## Personell
*Bon Scott – vokal
*Angus Young – leadgitar
*Malcolm Young – rytmegitar
*Mark Evans – bass
*Phil Rudd – trommer

## Referanser
Norsk pasientskadeerstatning

**Norsk pasientskadeerstatning** (**NPE**) er en statlig etat underlagt Helse- og omsorgsdepartementet. NPE ble opprettet i 1988 som en midlertidig ordning. Ordningen ble lovfestet ved at pasientskadeloven trådte i kraft 1. januar 2003 for offentlig helsetjeneste. 1. januar 2009 ble loven utvidet til også å omfatte privat helsetjeneste.

NPE ledes av direktør Kristin Cordt-Hansen.

## NPEs hovedoppgaver
Saksbehandling: å behandle erstatningskrav fra pasienter som mener de har fått en skade i forbindelse med behandlingsvikt i helsetjenesten. NPE utreder saken og innhenter all nødvendig dokumentasjon. NPE behandler også saker som gjelder skader ved bruk av legemiddel, på vegne av Legemiddelforsikringen. Saksbehandlingen er gratis.

Pasientsikkerhet: å bidra med statistiske data til helsesektorens arbeid med kvalitetsforbedring og skadeforebyggelse.

Informasjon: å informere om pasientskadeordningen til pasienter, helsevesen og allmennheten. 

NPEs vedtak kan påklages til Pasientskadenemnda.

## Referanser


## Eksterne lenker
* Norsk pasientskadeerstatnings hjemmeside
Voldserstatning

**Voldserstatning**, tidligere betegnet **voldsoffererstatning**, er en norsk statlig erstatning til voldsutsatte. Ordningen ble innført 1. april 1975. Den gjelder for personskader oppstått som følge av straffbare handlinger som har inntruffet etter at ordningen trådte i kraft. Voldsoffererstatning er hjemlet i *lov om erstatning fra staten for personskade voldt ved straffbar handling m.m. (voldsoffererstatningsloven).*

Kontoret for voldsoffererstatning er et statlig forvaltningsorgan lokalisert i Vardø som behandler søknader om voldsoffererstatning. Marit Zahl Johanssen har siden 1. oktober 2011 vært direktør ved kontoret.

Kontoret for voldsoffererstatning utbetalte i 2010 ca. kr 196 millioner i voldsoffererstatning. Dette er ca. 22 millioner mer enn den tidligere rekordutbetalingen på kr 174 millioner fra 2009. Lovendringer og praksisendringer har medført at flere tilkjennes voldsoffererstatning nå enn tidligere. Videre ble beløpsgrensen for voldsoffererstatning økt fra kr 200 000 for forhold som skjedde før 1. juli 2001 og opp til 40 G (kr 3 025 640) for forhold som skjedde fra 1. januar 2009.

Den 7. desember 2011 ble det foreslått at denne grensen igjen skulle økes til 60 G. Forslaget kom som et resultat av terrorhandlingene den 22. juli 2011. Forslaget er for øyeblikket sendt på høring, og endringen er foreslått å tre i kraft med virkning fra 1. januar 2012.

Man må som oftest ikke betale skatt av voldsoffererstatning.

## Referanser


## Eksterne lenker
* Voldsoffererstatningsloven
* Voldsoffererstatning.no
Tøyen skole

**Tøyen skole** er en 1&ndash;7 skole, (barneskole) på Tøyen i bydel Gamle Oslo i Oslo. Skolen ble åpnet 9. februar 1882, da med 764 elever fordelt på 25 klasser. I dag har skolen ca. 300 elever og rundt 90 % har minoritetsspråklig bakgrunn. Den eldste delen av bygget er tegnet av arkitekt Nestor G. Thomassen, tilbygget mot Sexes gate i 1917 ble tegnet av Balthazar Lange. Tilbygget er merket *Tøien skole, 1917*

## Historie
Skolen ble tatt i bruk i 1882. Bygget som var tegnet av N. Thomassen, er kledd i pusset tegl. På grunn av hellingen i terrenget er skolen bygget med tre etasjer i den øvre delen, og fire i den nedre enden. Fra 1913 til 1927 hadde skolen Norges første kvinnelige overlærer, Pauline Bjørndal. Under Bjørndals ledelse ble skolen utvidet med en ny fløy mot Sexes gate, tegnet av arkitekt Lange. Det høyeste antall elever skolen har hatt, var ca 2.000 elever i 1923. Til femtiårsjubileet i 1932 ble skolens festsal dekorert av maleren Karl Høgberg med en motivkrets utsprunget av en fløytespillers drømmer under nattehimmelen utenfor en fabrikk ved Akerselva. Senere ble veggmaleriene hans delvis overmalt og fuktskadet, men var det første interiøret som ble reddet da Undervisningsbygg overtok ansvaret for Oslos skolebygninger fra Utdanningsetaten i 2012. 

Tøyen skoles musikkorps ble etablert 21. juni 1932. Under andre verdenskrig ble skolen brukt som kaserne for en tysk bataljon, og dermed gikk en del av skolens arkiver tapt.

## Rektorer
* 2024-: Eirik Aarsæther
* -2024: Hilmar B. Flatabø (til Trasop skole)

## Referanser


## Eksterne lenker
* 


Fil:Tøyen skole.jpg|Indre skolegård 
Fil:2013-05 Tøyen skole 02.jpg|Skolens hjørne mot Hagegata. 
Fil:2013-05 Tøyen skole 03.jpg|Skolen mot Sexes gate der den ble utvidet med ny fløy i 1917. 
Fil:Tøyen skole fall 2019.jpg|Tøyen Skole og den tilhørende rektorboligen sett fra Aktivitetshuset K1 på andre siden av gaten.
Stortingets billighetserstatningsutvalg

**Stortingets billighetserstatningsutvalg** behandler søknader om billighetserstatning. Utvalgene fatter sine avgjørelser i møte og avgjørelser kan ikke påklages. Utvalgene består av to stortingsrepresentanter og en tidligere høyesteretts-/lagmannsdommer, samt vararepresentanter. 

## Billighetserstatningsutvalgene
For tiden (2007) er det to billighetserstatningsutvalg. Utvalgene består av to stortingsrepresentanter og en tidligere høyesteretts-/lagmannsdommer, samt vararepresentanter. 
 
### Billighetserstatningsutvalg I
*Høyesterettsdommer Trond Dolva, Nesøya
*Stortingsrepresentant Tore Nordtun, Oslo
*Stortingsrepresentant Sonja Sjøli, Oslo
*Lagmann Hans Petter Lundgaard, Oslo (vara)

### Billighetserstatningsutvalg II
*Lagdommer Inge Hobæk, Larvik
*Stortingsrepresentant Britt Hildeng, Oslo
*Stortingsrepresentant Kari Kjønaas Kjos, Rasta
*Lagdommer Hjalmar Austbø, Oslo (vara)

## Se også
* Stortingets utvalg for rettferdsvederlag

## Eksterne lenker
*
Stortingsvedtak

Et **stortingsvedtak** er et vedtak fattet av Stortinget og som ikke er lovvedtak. I praksis vil dette dreie seg om årlige vedtak om grunnbeløpet i folketrygden, budsjettvedtak, skattevedtak, vedtak om toll, merverdiavgift, avgift på formue og arv, og andre særavgifter. Stortingsvedtak fattes med alminnelig flertall og kunngjøres i *[[Norsk Lovtidend]]*.
Ted Meredith

**James Edwin «Ted» Meredith** (født 14. november 1891 i Chester Heights, Pennsylvania, død 2. november 1957 i Camden, New Jersey) var en amerikansk friidrettsutøver.

Allerede mens han var i high school ble Meredith tatt ut i olympiatroppen, og i Olympiamannschaft OL 1912 i Stockholm vant han gullmedaljen på 800 meter på ny verdensrekord, 1.51,9, foran landsmennene Mel Sheppard og Ira Davenport. Han var også med på å vinne 4&nbsp;x&nbsp;400&nbsp;m stafett, sammen med lagkameratene Mel Sheppard, Edward Lindberg og Charles Reidpath, foran lagene fra Frankrike og Storbritannia. Han kom på fjerdeplass på 400 meter.

Etter OL studerte Meredith ved University of Pennsylvania. I 1914 og 1916 ble han IC4A-mester på 440 yards og 1914 i 1915 på 880 yards. Han ble også AAU-mester på denne distansen i 1914 og 1915. I 1916 satte han ny verdensrekord på 440 yards med tiden 47,6, en rekord som ikke ble slått før i 1928.

I 1917 gikk han inn i hæren for å kjempe i første verdenskrig. Etter krigen planla han et comeback i OL 1920 i Antwerpen, men der vant han ingen medaljer. Den beste plasseringen kom på 4&nbsp;x&nbsp;400&nbsp;m stafett, der det amerikanske laget ble nummer fire.

## OL-medaljer
* 1912  Stockholm -  **Gull** i friidrett, 800 meter
* 1912  Stockholm -  **Gull** i friidrett, 4 x 400 meter stafett (USA)

## Referanser


## Eksterne lenker
*
Jærradiogruppen

**Jærradiogruppen** er et norsk medieselskap med virksomhet innen lokalradio. Selskapet ble stiftet av Herman Skretting.

Selskapet deltar i utbyggingen av DAB i Norge.

## Stasjoner

*Radio Tønsberg
*Radio Sandefjord
*Radio Grenland
*JærRadioen
*Radio Sandnes
*Radio Stavanger (nedlagt)
*Radio Atlantic
*Radio Nordsjø
*Radio Ålesund

## Referanser


## Eksterne lenker
* Jærradiogruppens offisielle nettsider
Kunstfiber

**Kunstfiber** eller **syntetiske fiber** er kunstig framstilte fiber, en av de to hovedgruppene fiber brukt i tekstiler.  Den andre er naturfiber.  Kunstfiber kan være blant annet polyester, polyamid, akryl, polyuretan.  Regenererte cellulosefiber (for eksempel viskose) er også kunstfiber.

## Kunstfiber
*Genererte fibre
**Regenerert cellulose
***kupro
***modal (tekstil)
***viskose
**Cellulosaacetat
***acetat
***triacetat
**Øvrige genererte fibre
***protein
*Syntetiske fibre
**akryl
**elastan
**kolfiber
**modakryl
**polyamid (nylon)
**polyester
**polyeten
**polypropen
**vinyl
*Uorganiske fibrer
**glassfiber
**metallfiber

## Tekstiler

## Miljøhensyn
Råvaren til ulike cellulosebaserte fiber er trevirke.  Prosessen *kan* lede til utslipp av oksygenforbrukende stoffer til vann, og cellulosemassen kan være bleket med klor.  Andre kunstfiber er laget av mineralolje, et fossil, ikke-fornybar ressurs, men i dag er kunstfiber en liten del av forbruket av mineralolje (2&ndash;4%).

## Referanser
Archie Williams

**Archibald Franklin «Archie» Williams** (født 1. mai 1915 i Oakland, California, død 24. juni 1993 i Fairfax, California) var en amerikansk friidrettsutøver.

Williams' store år på idrettsbanen var 1936, da han først satte ny verdensrekord på 440 yards med tiden 46,1. Under OL 1936 i Berlin vant han gullmedaljen på 400 meter, foran briten Godfrey Brown og amerikaneren James LuValle.

Ett år senere tvang skader ham til å legge opp som idrettsutøver. Han utdannet seg til flyger, og under andre verdenskrig var han pilot i RAF. Han ble værende i flyvåpenet i 22 år, hovedsakelig innen opplæring av piloter.

## Referanser


## Eksterne lenker
*
SMS «König Albert»

**SMS König Albert** var et keiserklasse slagskip bygd i Tyskland før første verdenskrig. Hun tjenestegjorde i den tyske keiserlige marinen.

König Albert var det siste keiserklasseskipet som ble bygget. Hun var også det eneste skipet i marinen som fikk navnet  
SMS König Albert.

Senket av sin egen besetning 21. juni 1919 etter interneringen av den tyske flåten ved Scapa Flow.

## Referanser

*
Roger de La Fresnaye

**Roger-Noël-François de La Fresnaye** (1885–1925) var en fransk kubistisk maler.

Han ble født inn i en adelig familie med Château de La Fresnaye nær Falaise i Calvados som hovedsete. Utdannelsen var klassisk rettet og ble fulgt opp med Académie Julian (1903 -1904) og École des Beaux-Arts (1904 – 1908), begge i Paris. Fra 1908 var han ved Académie Ranson under Maurice Denis og Paul Sérusier, noe som vises i et tidlig verk: *Kvinne med krysantemumer* (1909). Akademiet var under innflytelse av kunstnergruppen som ble kalt *les Nabis*, som dyrket drømmeaktig symbolisme.

Han var med Section d'Or-gruppen fra 1912 til 1914 og nærmet seg til kubismen. Stilen hans viser spor av både Georges Braque og Pablo Picasso, men oppleves mer dekorativt enn den sterke strukturen de andre hadde. Fargebruken viser mer av Robert Delaunays innflytelse. Han var også med i Puteaux-gruppen, som var en avlegger av kubismen og Section d'Or, ledet av Jacques Villon. Hans mest kjente verk er trolig *Luftens erobring*, som viser ham og broren med en ballong i bakgrunnen.

Han tjenestegjorde i den franske hæren under den første verdenskrig. Helsen fikk da en knekk han ikke kom over. Han malte ikke etter 1919, og døde i 1925 i en alder av 40 år.

## Referanser


## Eksterne lenker
* 
*  Artcyclopedia – Lenker til Fresnayes verker
Tangaroa – Havets hersker

***Tangaroa – Havets hersker*** er en norsk sakprosabok fra 2007. Den er skrevet av Torgeir Sæverud Higraff. 

I *Tangaroa - Havets hersker* forteller Higraff historien om Tangaroa-ekspedisjonen. Balsaflåten Tangaroa og ekspedisjonen var ment som en hyllest til Thor Heyerdahl og hans Kon-Tiki-ekspedisjon. Andre bidragsytere i boka er flåtens øvrige besetning, Anders Berg, Olav Heyerdahl, Bjarne Krekvik, Øivin Lauten og Roberto Sala Rey. Boken er illustrert med bilder fra ekspedisjonen. Den beskriver både selve ekspedisjonen og de omfattende forberedelsene som måtte til.

## Eksterne lenker
* www.tangaroa.no
Robert Napier (1791–1876)

**Robert Napier** (født 21. juni 1791, død 23. juni 1876) var en ingeniør fra Skottland.

## Bakgrunn og virke
Robert Napier ble født i Dumbarton under den industrielle revolusjonen, han var sønn av James og Jean Napier. Hans bror som også het Robert var en smed.

Robert ble utdannet ved the burgh school i Skottland, her viste han stor interesse for tegning. Dette kom også igjen senere i livet da han malte klassisk kunst. Hans far hadde håpet at han ville utdanne seg som teolog og bli en kirkeminister i Skottland. Robert viste også stor interesse for å jobbe i familiens bedrift. Etter en tid ble Robert kontaktet av den britiske kongelige marine. Dette var noe han ikke var interessert i, derfor signerte han en femårig arbeidskontrakt med faren for å slippe. 
Etter tiden i sin fars bedrift flyttet han til Edinburgh, der jobbet han for Robert Stevenson, ingeniør bak the bell rock.

I 1815 åpnet han sin egen bedrift med en butikk i Glasgow og tok to ansatte. 

I 1818 giftet han seg med sin onkel John Napier sin datter.

I 1823 fikk han en kontrakt med å bygge en dampmaskin til the Leven steamer. Motoren var så god at den senere ble passet til et annet skip, The Queen of Beauty. The Leven steamer, hans første maskin står idag på the Scottish Maritime Museum i  Dumbarton.

## Kunst
Napier sluttet aldri og vise interesse for kunst. Han bygde sitt hjem i vest Shandon, ved the Gareloch, for og holde sin store kunstsamling. Her var det malerier fra kjente kunstnere som Henry Raeburn og Horatio McCulloch i tillegg til malerier fra andre store kunstmestere.

## Død
I 1875 døde hans kone Isabella bare 57 år gammel. Kun et år senere døde Robert. Han er begravd ved the Parish Kirkyard, i Dumbarton.

## Referanser
Ard

:*For det tyske TV-selskapet, se [[ARD]]
*'Ard** er den første [[plog]]typen vi kjenner til. Arden var av [[tre]] og besto av et rammeverk som gjorde at den kunne styres, med en pigg som gikk ned i jorden, og et feste som gjorde det mulig for et [[trekkdyr]], (trolig [[ku]] eller [[okse]], til [[hest]]en ble mere vanlig), å dra den. Arden vendte ikke jorden, men laget primært en fure, slik at en kunne gå etter og så, eller sette ned planter.

Arden bestod av tre deler – skjær, ås og styre – og kunne lages ved hjelp av bare [[øks]] og [[kniv]]. Den veide ikke mer enn 10–15 kilo, men var likevel robust, og kunne trekkes av en hest eller et par okser. Viktigst var likevel at en mann ved hjelp av en ard og trekkdyr i løpet av et par dager kunne bearbeide og så til nok land til å fø seg selv og en familie. Arden er avbildet på [[helleristning]]er, blant annet i Valla og i Finntorp i [[Båhuslen]].

Et stykke inn i [[yngre steinalder]] begynte man å pløye både på langs og tvers av jordstykket, såkalt **korsarding*', for å få jorden løs, lett og ugressfri. De første eksempler på korsarding fra oldtiden fant [[arkeolog]]ene på [[Hunnfeltene]] i [[Østfold]] i [[1950]]. Oldtidens åkre fremstår med mørke, kryssende striper, for hver gang ardskjæret stakk dypt, trakk det mørk jord ned i den lyse, sterile morenen under. Funn av slike ardspor på den værharde vesle [[øy]]en [[Fjørtofta]] nordvest for [[Ålesund]], viser at man i [[bronsealder]]en drev et like avansert jordbruk her som i Østfold.

Etter hvert ble piggen eller trekroken påsatt et *ardjern* eller *ardskjær'' slik at den arbeidet mer effektivt. I deler av landet ble ard bruk som betegnelse på mindre ploger langt ut på 1900-tallet. «Å arde» kunne bety både «å pløye» og «å hyppe med ard».

Arden kan sees som en videreføring av gravestokken.

## Referanser


## Eksterne lenker
* Ard-merker i South Uist
Ketil Tømmernes

**Ketil Tømmernes** (født 18. desember 1971) er en norsk ingeniør og økonom som er mest kjent som sportssjef i Norges Friidrettsforbund, en stilling han hadde fra 2002 til 2008. I 2017 ble han valgt som ny president i Friidrettsforbundet med 57 stemmer mot motkandidaten Tore Hordnes' 54 stemmer.

Han er tidligere sportsutøver innen kappgang, fotball, friidrett og mountainbike. Han var med i lederteamet rundt kappgjengeren Kjersti Tysse Plätzers deltakelse i OL i 2000. Hun endte opp med sølvmedalje i 20 km kappgang. Senere hadde han konsulentoppgaver innen forskjellige idretter før han ble sportssjef i 2002. Tømmernes har tatt topptrenerutdannelse og skrev da en hovedoppgave om kvalitetssikring i toppidrett.

Utenfor idretten har han jobbet med utvikling av energikonsepter både i Statoil og Hydro. De siste 15 årene har han ledet selskaper innen energisektoren.

## Referanser
Skjønn

Skjønn brukes på norsk om flere begreper:
*Skjønn i betydningen *vakker*.
*Skjønn, fritt skjønn, skjønnsmessig, forvaltningsskjønn (juridisk, rettsvitenskap)
*skjønn ved skade- og erstatningsrett
*Skjønne (verb) om å skjønne noe / oppfatte det
Stian Dahlslett

**Stian Dahlslett** (født 3. oktober 1976) er en norsk illustratør, designer og konseptkunstner.

Stian Dahlslett vokste opp med tysk mor og norsk far i et tospråklig miljø i Namsos i Nord-Trøndelag . Etter videregående skole studerte han visuell kommunikasjon i Münster i Tyskland, der han spesialiserte seg innen illustrasjon og grafisk design med særlig vekt på *character design* og *production painting*. Etter skolen arbeidet han med konseptdesign for en tysk science fiction-serie på TV og i Cornelsen Verlag, Tysklands ledende skolebokforlag.

I 2003 ble Dahlslett ansatt ved Lucasfilm Ltd. der han var med på konseptutvikling av kostymer og rollefigurer i filmen *[[Star Wars Episode III: Sithene tar hevn]]*. Fra 2004 til 2011 jobbet han som art director hos videospill-produsenten Funcom.

Stian Dahlslett mottok Nord-Trøndelag fylkeskommunes kunststipend i 2005. 

Stian Dahlsetts bilder er preget av et svært sikkert tegner- og malerhåndverk. Stilen er påvirket av tradisjonene fra romantisk og naturalistisk malerkunst såvel som av internasjonale science fiction-illustratører.

## Referanser


## Eksterne lenker
* 
* Intervju om kostymedesign i Aftenposten 2005
John Bodkin Adams

**John Bodkin Adams** (født 21. januar 1899, død 4. juli 1983) var en britisk lege som var mistenkt for mord på en lang rekke av sine pasienter, men han ble aldri dømt. Dersom han var skyldig, må han regnes som en av de verste seriemordere i verden.

## Livet
Adams ble født i Randalstown, Nord-Irland. Han var medlem i Plymouth Brethren, en kristen trosretning.

I 1922 flyttet han til Eastbourne, England, og ble allmennpraktiker. Han ble i 1957 tiltalt for mordet på en pasient, men ble frifunnet. Likevel holdt mistanken seg mot ham, og det er blitt hevdet at mer enn 160 av hans pasienter døde under mystiske omstendigheter. Flere av disse var eldre damer som hadde testamentert legen hele eller deler av det de etterlot seg.

## Adams i TV
**The Good Doctor Bodkin Adams** – en TV-film, 1986

## Bøker
* Sybille Bedford, The Best We Can Do
* Marshall Cavendish, Murder Casebook 40 Eastbourne's Doctor Death, 1990
* Pamela V. Cullen, "A Stranger in Blood: The Case Files on Dr John Bodkin Adams", London, Elliott & Thompson, 2006, ISBN 1-904027-19-9
* Patrick Devlin, Easing the passing: The trial of Doctor John Bodkin Adams, London, The Bodley Head, 1985
* Percy Hoskins, Two men were acquitted: The trial and acquittal of Doctor John Bodkin Adams
* Rodney Hallworth, Mark Williams, Where there's a will... The sensational life of Dr John Bodkin Adams, 1983, Capstan Press, Jersey ISBN 0-946797-00-5
* J.H.H. Gaute and Robin Odell, The New Murderer's Who's Who, 1996, Harrap Books, London
* John Surtees, The Strange Case of Dr. Bodkin Adams: The Life and Murder Trial of Eastbourne's Infamous Doctor and the Views of Those Who Knew Him, 2000
* Axel Kielland: La oss snakke om saken (Aschehoug, 1958)

## Referanser


## Se likeledes
Harold Shipman – britisk lege, seriemordere.

## Eksterne lenker
* Time magazine, 28. januar 1957. 

* https://web.archive.org/web/20040810013749/http://www.shyscyberchamber.com/adams_bodkin.asp
Vardeneset fyr

**Vardeneset fyr** er navnet som brukes i dagligtale for **Dusavika lykt**. Lykta markerer innseilingen til Stavanger, og ligger ytterst på Vardeneset.
Finlandia

***Finlandia*** er et tonedikt komponert i 1899 og 1900 av Jean Sibelius. Stykket er skrevet for orkester og varer i ca. 8 min. Gjennom dette verket ville Sibelius vise hvor praktfull, vill, uberegnelig og vakker naturen i Finland var. Men da det ble uroppført under navnet *Finland vaknar* med tekst skrevet av V. A. Koskenniemi, viste det seg også å ha politisk sprengkraft. Finland var under russisk overherredømme og verket ble oppfattet som et utslag av finsk separatisme, så for å unngå tsarens sensur ble navnet endret til *Finlandia*. 

Hovedtemaet i *Finlandia* ble en kjent og avholdt finsk hymne, og melodien er senere blitt brukt som melodi på flere sanger, blant andre «Stjernesangen» av Henry Albert Tandberg.

## Eksterne lenker
*
Klokkemøll

* *[[Cryptolechia]]*
* *[[Cacochroa]]*
* *[[Orophia]]*
* *[[Periacma]]*

**Klokkemøll** (Cryptolechiidae) er en gruppe av sommerfugler som hører til overfamilien Gelechioidea. Av de litt over 250 kjente artene finnes én, *Orophia ferrugella*, i Norge. De fleste artene regnes til den store slekten *Cryptolechia*, hvor det nylig er beskrevet mange arter fra Kina (Wang 2006). Klokkemøllene blir ofte regnet som en undergruppe til en av de artsrike familiene Depressariidae eller Oecophoridae.
## Utseende
Små (vingespenn gjerne 10 – 15&nbsp;mm) sommerfugler, brun-gul-grå-mønstrede, med avlange, i spissen avrundede vinger. Hodet er forholdsvis stort og bredt, ofte med lange, oppstående hår i pannen (lang lugg). Labialpalpene er lange og krummet bakover over hodet, det ytterste leddet når gjerne bakenfor hodets bakkant. De innerste leddene er tett kledt med oppstående hår, de to ytterste nakne og tynne. Antennene er trådformede, omtrent 2/3 så lange som forvingene. Disse er avlange og slanke, vanligvis avrundede i spissen med ganske lange hårfrynser ytterst. Spissen kan noen ganger være litt uttrukket. Bakvingene er grå eller bleke, ensfarget, nokså brede med middels lange hårfrynser. Beina er forholdsvis lange med markerte sporer.
## Levevis
Larvene utvikler seg i sammenrullede blader holdt sammen med silke, eller i fruktkapsler. Den norske arten, *Orophia ferrugella*, lever på blåklokke.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Gelechioidea
********** Familien klokkemøll, Cryptolechiidae Meyrick, 1883
*********** Gruppen Cacochroini
************ *Cacochroa permixtella* (Herrich-Schäffer, 1854) – Mellom-Europa. 
************ *Cacochroa corfuella* Lvovsky, 2000. Øvrige arter ført til slekten *Cacochroa* er biller!
*********** Gruppen Cryptolechiini
************ Slekten *Cryptolechia* Zeller, 1852 – nær 200 kjente arter, særlig tallrike i Asia
*********** Gruppen Orophiini
************ Slekten *Orophia* Hübner, 1825 – 12 arter, én i Nord-Europa:
************* *Orophia ferrugella* (Denis & Schiffermüller, 1775) – i Norge på Østlandet
*********** Slekten *Periacma* Meyrick  – 40 arter

## Kilder
* Catalogue of Life – 2007 annual checklist (sjekkliste over verdensfaunaen). http://www.catalogueoflife.org
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orophia_ferrugella.html
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/
* Wang, S.(2006) The *Cryptolechia* Zeller (Lepidoptera, Oecophoridae) of China (III): Checklist and descriptions of new species. *Zootaxa* 1195: 1-29. http://www.mapress.com/zootaxa/2006f/z01195p029f.pdf

## Eksterne lenker
*
Arrow Seismic

**Arrow Seismic ASA** er et norsk selskap som utvikler, eier og opererer skip for den maritime seismikkindustrien. 

Selskapet ble notert på Oslo Axess den 24. mai 2007, hvor det har tickeren *ARROW*.

## Eksterne lenker
Offisiell hjemmeside
Ozarkplatået

**Ozarkplatået** er et fjellområde som strekker seg over mesteparten av den sørlige delen av delstaten Missouri i USA. Det strekker seg også innover den nordvestre delen av delstaten Arkansas, den nordøstre delen av Oklahoma og en liten del av det sørøstlige Kansas. De høyeste toppene ligger i den sørlige delen av området, med høyder på rundt 780 moh.

## Referanser


## Eksterne lenker
*